Vi havde et rigtig dejligt ophold. Stamatiss er rigtig sød og hjælpsom. Vi havde et dejligt værelse med dobbeltseng, eget toilet og bad, samt altan og aircon. Beliggenheden er ca. 15 minutters gågang til den gamle bydel, og 3 min ud til havet. Derudover er det dejligt at der er mulighed for at benytte poolen som ligger på den anden side af gaden.
Området er et festområde, og der er en del støj ude ved gaden og fra de omkringliggende hoteller, det skal siges at Stamatiss hotel var dejlig stille og vi oplevede ikke at høre så meget til larmen, når man har lukket altandøren.
Hotellet er ikke luksus, men det var fint til vores behov. Kommunikationen var fin og Stamatiss var sød til at vente oppe og finde en taxi til os da vi skulle hjem sent om aftenen.
Alt i alt kan jeg kun anbefale dette ophold 😊